MÓRÁGY KÖZSÉG ÖNKORMÁNYZAT

Képviselő-testülete

**Szám: 76-22/2017.**

J E G Y Z Ő K Ö N Y V

**Készült:** Mórágy Község Önkormányzat Képviselő-testületének **2017. november 27-én** 17,00 órakor a Községházán megtartott **rendkívüli nyílt** ülésén.

**Jelen vannak:** Glöckner Henrik polgármester, Lieszkovszky Lászlóné, Mucska Melinda, Illés Béla, Ördög Zoltán képviselő (5 fő)

**Tanácskozási joggal megjelent:** Bakó Józsefné jegyző

**Jegyzőkönyvvezető**: Simondi Zoltánné igazgatási előadó

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. Javaslatot tett arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján - egyhangúlag 5 igen szavazattal - az alábbi napirendi pontokat fogadta el:

**Napirendi javaslat:**

1. **Bátaszéki Gondozási Központ létszám bővítése**

*Előterjesztő: Glöckner Henrik polgármester*

*(írásos előterjesztés)*

1. **E.R.Ö.V. Zrt-vel kötendő bérleti –üzemeltetési szerződések elfogadása**

*Előterjesztő: Glöckner Henrik polgármester*

*(írásos előterjesztés)*

1. **Mórágyi Óvoda kérelme**

*Előterjesztő: Glöckner Henrik polgármester*

*(szóbeli előterjesztés)*

1. **Egyebek**

**Napirendi pontok tárgyalása:**

1. **Bátaszéki Gondozási Központ létszám bővítése**

*Előterjesztő: Glöckner Henrik polgármester*

*(írásos előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatokat hozta:

**135/2017. (XI.27.) Képviselő-testületi határozat**

**a bátaszéki Gondozási Központ álláshelyeinek emeléséről**

Mórágy Község Önkormányzat Képviselő-testülete úgy határozott, hogy

támogatja a Gondozási Központ Családsegítő és Gyermekjóléti Szolgálat álláshelyének 1 fővel (+0,25 álláshely adminisztrátor és +0,75 álláshely családsegítő) történő emelését 2018. január 1-jétől 2018. december 31-éig,

Határidő: 2017. november 30.

Felelős:Glöckner Henrik polgármester

Bakó Józsefné jegyző (a határozat megküldéséért)

Határozatról értesül:- társult önkormányzatok polgármesterei

* Bátaszéki KÖH pénzügyi iroda

1. **E.R.Ö.V. Zrt-vel kötendő bérleti –üzemeltetési szerződések elfogadása**

*Előterjesztő: Glöckner Henrik polgármester*

*(írásos előterjesztés)*

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az írásbeli előterjesztést vitassák meg és fogadják el.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatokról.

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatokat hozta:

**136/2017. (XI.27.) Képviselő-testületi határozat**

**a bérleti- üzemeltetési szerződés jóváhagyására**

Mórágy Község Önkormányzat Képviselő-testülete;

1. az E.R.Ö.V. Víziközmű Zrt. szolgáltatóval a 11-20701-2-001-00-05 azonosító kód szerinti, DTKSZ-K-IV nevezetű szolgáltatói víziközmű rendszerre kötendő bérleti-üzemeltetési szerződést a jegyzőkönyv melléklete szerinti tartalommal jóváhagyja,
2. felhatalmazza a község polgármesterét a szerződések aláírására.

*Határidő:* Azonnal

*Felelős:* Bakó Józsefné jegyző

(a határozat megküldésért) és

Glöckner Henrik polgármester

(a szerződés aláírásáért)

*Határozatról értesül:* E.R.Ö.V Zrt., Szekszárd

Közös Önkormányzati Hivatal gazdasági vezetője

**3.)Mórágyi Óvoda kérelme**

*Előterjesztő: Glöckner Henrik polgármester*

*(szóbeli előterjesztés)*

Glöckner Henrik polgármester ismertette a testülettel, hogy az óvoda kérelemmel fordult a testülethez, mely szerint 2017. november 9-én a megüresedett óvónői állás betöltésre került, de jelenleg a nyugdíjas óvónőre is szükség lenne 4 órában december 31. napjáig.

Az óvodavezető kérte a testületet, hogy engedélyezze a 4 órás óvónő továbbfoglalkoztatását és egy fél státusszal emelje meg az óvónői álláshelyeket.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el a következő határozati javaslatról.

*/2017. (XI.27.) Képviselő-testületi határozat*

*Mórágyi Óvoda és Egységes Óvoda-Bölcsőde álláshely számáról*

*Mórágy Község Önkormányzat Képviselő-testülete úgy határozott, hogy a Mórágyi Óvoda és Egységes Óvoda-Bölcsőde álláshelyenek számát 0,5 álláshellyel megnöveli, így a betölthető óvónői álláshelyek száma 2017. november 9. napjától 2017. december 1. napjáig 3,5 álláshely.*

Szavazás után Mórágy Község Önkormányzat képviselő testülete egyhangúlag, 5 igen szavazattal a következő határozatokat hozta:

**137/2017. (XI.27.) Képviselő-testületi határozat**

**Mórágyi Óvoda és Egységes Óvoda-Bölcsőde álláshely számáról**

Mórágy Község Önkormányzat Képviselő-testülete úgy határozott, hogy a Mórágyi Óvoda és Egységes Óvoda-Bölcsőde álláshelyenek számát 0,5 álláshellyel megnöveli, így a betölthető óvónői álláshelyek száma 2017. november 9. napjától 2017. december 1. napjáig 3,5 álláshely.

Határidő : azonnal

Határozattal értesítve :Mórágyi Óvoda és Egységes Óvoda-Bölcsőde vezetője

Közös Önkormányzati Hivatal gazdasági vezetője

Felelős : Glöckner Henrik polgármester

**4.Egyebek**

Az testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 18 órakor bezárta.

Kmft.

**Glöckner Henrik Bakó Józsefné**

polgármester jegyző